CELEX: E2021C0032
Language: lt
Date: 1618963200000
Title: 2021 m. balandžio 21 d. ELPA priežiūros institucijos sprendimas Nr. 32/21/COL dėl Norvegijos ir Islandijos arba jų zonų ar laikymo vietų liga neužkrėstos teritorijos ir neskiepijimo statusų ir likvidavimo programų, susijusių su tam tikromis į sąrašą įtrauktomis ligomis, patvirtinimo pagal Europos Parlamento ir Tarybos reglamentą (ES) 2016/429 ir Komisijos deleguotąjį reglamentą (ES) 2020/689 [2021/1332]

2021 8 12   
               
               
                  LT
               
               
                  Europos Sąjungos oficialusis leidinys
               
               
                  L 290/5
               
            
         ELPA PRIEŽIŪROS INSTITUCIJOS SPRENDIMAS
         2021 m. balandžio 21 d.
         dėl Norvegijos ir Islandijos arba jų zonų ar laikymo vietų liga neužkrėstos teritorijos ir neskiepijimo statusų ir likvidavimo programų, susijusių su tam tikromis į sąrašą įtrauktomis ligomis, patvirtinimo pagal Europos Parlamento ir Tarybos reglamentą (ES) 2016/429 ir Komisijos deleguotąjį reglamentą (ES) 2020/689 [2021/1332]
         ELPA PRIEŽIŪROS INSTITUCIJA,
         atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 1 protokolo 1 straipsnio 2 dalį ir 3 straipsnį,
         atsižvelgdama į Europos ekonominės erdvės susitarimo (toliau – EEE susitarimas) I priedo I skyriaus 1.1 dalies 13 punkte nurodytą teisės aktą – 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (1) (toliau – Reglamentas (ES) 2016/429), iš dalies pakeistą ir suderintą su EEE susitarimu to susitarimo 1 protokolo 4 punkto d papunkčiu ir to susitarimo I priede nurodytomis konkrečiomis ir sektorinėmis adaptacijomis, ypač į Reglamento (ES) 2016/429 31 straipsnio 3 dalį, 36 straipsnio 4 dalį ir 280 straipsnį,
         atsižvelgdama į EEE susitarimo I priedo I skyriaus 1.1 dalies 13e punkte nurodytą teisės aktą – 2019 m. gruodžio 17 d. Komisijos deleguotąjį reglamentą (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429 (2) (toliau – Deleguotasis reglamentas (ES) 2020/687), suderintą su EEE susitarimu to susitarimo I priede nurodytomis sektorinėmis adaptacijomis, ypač į Reglamento (ES) 2020/687 112 straipsnį,
         atsižvelgdama į EEE susitarimo I priedo I skyriaus 1.1 dalies 13h punkte nurodytą teisės aktą – 2019 m. gruodžio 17 d. Komisijos deleguotąjį reglamentą (ES) 2020/689, kuriuo papildomos Europos Parlamento ir Tarybos reglamento (ES) 2016/429 tam tikrų į sąrašą įtrauktų ir naujų ligų priežiūros, likvidavimo programų ir liga neužkrėstos teritorijos statuso taisyklės (3) (toliau – Deleguotasis reglamentas (ES) 2020/689), suderintą to susitarimo 1 protokolo 4 punkto d papunkčiu ir to Susitarimo I priede nurodytomis sektorinėmis adaptacijomis, ypač į Reglamento (ES) 2020/689 84 straipsnį,
         kadangi:
         2021 m. balandžio 17 d. įsigaliojo į EEE susitarimo priedus įtrauktos Reglamento (ES) 2016/429, Deleguotojo reglamento (ES) 2020/687 ir Deleguotojo reglamento (ES) 2020/689 nuostatos. Kaip nurodyta Reglamente (ES) 2016/429, Deleguotajame reglamente (ES) 2020/687 ir Deleguotajame reglamente (ES) 2020/689, šių reglamentų taikymo pradžios data – 2021 m. balandžio 21 d.;
         Reglamentu (ES) 2016/429 nustatyta naujoji ligų, kurios gali būti perduodamos gyvūnams arba žmonėms, prevencijos ir kontrolės teisinė sistema. Visų pirma jame numatytas Europos ekonominės erdvės valstybių (toliau – EEE valstybės) arba jų zonų ar laikymo vietų, kaip tam tikromis to reglamento 5 straipsnio 1 dalyje išvardytomis vienos ar kelių atitinkamų rūšių gyvūnų populiacijų ligomis neužkrėstos teritorijos, statuso patvirtinimas;
         Reglamento (ES) 2016/429 280 straipsnio 1 dalyje nustatytos pereinamojo laikotarpio priemonės dėl liga neužkrėstos teritorijos statuso arba neskiepijimo statuso (toliau – statusai), patvirtintų iki to reglamento taikymo pradžios vadovaujantis atitinkamai Tarybos direktyvomis 64/432/EEB (4), 91/68/EEB (5), 2006/88/EB (6) arba Tarybos direktyva 2009/158/EB (7) (toliau – atitinkama ankstesnė direktyva). Šiame dokumente jie vadinami esamais statusais;
         Reglamento (ES) 2016/429 280 straipsnio 1 dalis papildoma Deleguotojo reglamento (ES) 2020/689 84 straipsnio 1 dalimi, kurioje numatoma, kad esami statusai laikomi patvirtintais pagal Deleguotąjį reglamentą (ES) 2020/689, jeigu atitinkamas esamas statusas buvo patvirtintas iki to reglamento taikymo pradžios dienos;
         ELPA priežiūros institucija (toliau – Institucija) priėmė keletą sprendimų, kuriais patvirtinti Norvegijos ir Islandijos arba tam tikrų jų zonų statusai, vadovaujantis atitinkama ankstesne direktyva, prieš įgyvendinant Deleguotąjį reglamentą (ES) 2020/689 (toliau – ankstesni sprendimai dėl statuso);
         ankstesni sprendimai dėl statuso apima sprendimus, kuriuos Institucija priėmė vadovaudamasi EEE teisės aktais, galiojusiais prieš priimant atitinkamą ankstesnę direktyvą, tais atvejais, kai tuose teisės aktuose nustatyti patvirtinimo kriterijai buvo lygiaverčiai atitinkamoje ankstesnėje direktyvoje nustatytiems patvirtinimo kriterijams. Šie esami statusai susiję su toliau nurodytomis į sąrašą įtrauktomis ligomis:
         
                     —
                  
                  
                     
                        Brucella abortus, B. melitensis ir B. suis infekcija galvijų, avių ir ožkų populiacijose,
                  
               
                     —
                  
                  
                     
                        Mycobacterium tuberculosis komplekso (M. bovis, M. caprae, M. tuberculosis) (toliau – MTBC) infekcija,
                  
               
                     —
                  
                  
                     enzootinė galvijų leukozė (EGL),
                  
               
                     —
                  
                  
                     infekcinis galvijų rinotracheitas ir (arba) infekcinis pustulinis vulvovaginitas (IGR/IPV),
                  
               
                     —
                  
                  
                     Aujeskio ligos viruso (ALV) infekcija,
                  
               
                     —
                  
                  
                     Niukaslo ligos viruso infekcija, neskiepijant gyvūnų,
                  
               
                     —
                  
                  
                     virusinė hemoraginė septicemija (VHS),
                  
               
                     —
                  
                  
                     infekcinė hematopoetinė nekrozė (IHN),
                  
               
                     —
                  
                  
                     
                        Marteilia refringens infekcija ir
                  
               
                     —
                  
                  
                     
                        Bonamia ostreae infekcija;
                  
               pagal Reglamento (ES) 2016/429 280 straipsnio 1 dalį ir Deleguotojo reglamento (ES) 2020/689 84 straipsnio 1 dalį tokie esami statusai laikomi patvirtintais vadovaujantis tais reglamentais. Dėl aiškumo šiuo sprendimu panaikinami ankstesni sprendimai dėl statuso, o Sprendimo priede nurodyti tie statusai, kurie laikomi patvirtintais;
         Norvegija ir Islandija gali kreiptis į Instituciją dėl savo visos teritorijos arba vienos arba kelių jos zonų ar laikymo vietų, kaip liga neužkrėstos teritorijos, statuso arba neskiepijimo statuso ir likvidavimo programų, susijusių su viena ar keliomis iš į sąrašą įtrauktų ligų vienos ar kelių atitinkamų rūšių gyvūnų populiacijose, patvirtinimo vadovaujantis Reglamentu (ES) 2016/429 ir Deleguotuoju reglamentu (ES) 2020/689, jeigu įvykdytos Reglamente (ES) 2016/429 nustatytos sąlygos. Institucija gali patvirtinti EEE ELPA valstybių paraiškas (jei būtina, jas iš dalies pakeitus) dėl liga neužkrėstos teritorijos statuso arba neskiepijimo statuso arba likvidavimo programų, jeigu įvykdytos atitinkamos sąlygos;
         vadovaudamasi Reglamento (ES) 2016/429 31 straipsnio 3 dalimi, 36 straipsnio 4 dalimi ir 266 straipsnio 2 dalimi, Institucija turi ELPA veterinarijos ir fitosanitarijos komitetui (toliau – Komitetas) pateikti visus sprendimo projektus dėl Norvegijos ir Islandijos arba tam tikrų jų zonų ar laikymo vietų liga neužkrėstos teritorijos ir neskiepijimo statusų arba likvidavimo programų, susijusių su tam tikromis į sąrašą įtrauktomis ligomis, patvirtinimo (toliau – sprendimo projektas dėl patvirtinimo). Šis komitetas – tai atitinkamas komitetas, paskirtas padėti Institucijai atlikti šią funkciją pagal 2012 m. spalio 26 d. ELPA valstybių nuolatinio komiteto sprendimą Nr. 4/2012/SC;
         Komitetas turi pateikti savo nuomonę dėl visų pateiktų sprendimų dėl patvirtinimo projektų, vadovaudamasis 2012 m. spalio 26 d. ELPA valstybių nuolatinio komiteto sprendimo Nr. 3/2012/SC 3 straipsnyje nustatyta nagrinėjimo procedūra. Komitetui patvirtinus sprendimo dėl patvirtinimo projektą, atitinkamas šio Sprendimo priedas iš dalies keičiamas, kad į jį būtų įtraukti nauji liga neužkrėstos teritorijos ir neskiepijimo statusai arba likvidavimo programos;
         anksčiau Institucija priėmė sprendimus Nr. 67/95/COL, Nr. 300/08/COL ir Nr. 265/12/COL, kuriais patvirtinti Norvegijos pateikti nenumatytų atvejų planai dėl atitinkamai snukio ir nagų ligos, paukščių gripo ir į sąrašą įtrauktų vandens gyvūnų egzotinių ligų. Teisės aktai, pagal kuriuos reikėjo patvirtinti atitinkamus nenumatytų atvejų planus ir kuriais buvo pagrįsti tie sprendimai, atitinkamai Tarybos direktyvomis 90/423/EEB (8), 2005/94/EB (9) ir 2006/88/EB (10), buvo panaikinti Reglamentu (ES) 2016/429, o tik Direktyvos 2005/94/EB atveju – Deleguotuoju reglamentu (ES) 2020/687. Pagal Reglamento (ES) 2016/429 43 ir 44 straipsnius dėl nenumatytų atvejų planų EEE valstybės neprivalo pateikti patvirtinti nenumatytų atvejų planų ir neprivalo pateikti pereinamojo laikotarpio priemonių, dėl kurių būtų galima pripažinti nenumatytų atvejų planus, patvirtintus iki pradedant taikyti tą reglamentą. Todėl dėl aiškumo šiuo sprendimu panaikinami sprendimai Nr. 67/95/COL, Nr. 300/08/COL ir Nr. 265/12/COL,
         PRIĖMĖ ŠĮ SPRENDIMĄ:
         
            1 straipsnis
            Norvegijos ir Islandijos ir jų zonų ar laikymo vietų liga neužkrėstos teritorijos ir neskiepijimo statusai ir likvidavimo programos, patvirtinti pagal Reglamentą (ES) 2016/429 ir Deleguotąjį reglamentą (ES) 2020/689, nurodyti šio sprendimo priede.
         
         
            2 straipsnis
            Šiuo sprendimu panaikinami ankstesni Institucijos priimti šios srities sprendimai, nurodyti šio sprendimo priede pateiktų lentelių ketvirtoje ir paskutinėje skiltyse.
         
         
            3 straipsnis
            Šiuo sprendimu panaikinami sprendimai Nr. 67/95/COL, Nr. 300/08/COL ir Nr. 265/12/COL.
         
         
            4 straipsnis
            Šis sprendimas įsigalioja jo pasirašymo dieną.
         
         
            5 straipsnis
            Šis sprendimas skirtas Norvegijai ir Islandijai.
         
         
            6 straipsnis
            Šis sprendimas autentiškas anglų kalba.
         
         
            Priimta Briuselyje 2021 m. balandžio 21 d.
            
               ELPA priežiūros institucijos vardu
            
            
               Bente ANGELL-HANSEN
               
                  Pirmininkė
               
            
            
               Högni S. KRISTJÁNSSON
               Atsakingasis kolegijos narys
            
            
               Frank J. BÜCHEL
               
                  Kolegijos narys
               
            
            
               Carsten ZATSCHLER
               
                  Už teisinius ir vykdomuosius reikalus atsakingo direktoriaus, kontrasignuojančio sprendimą, vardu
               
            
         
         
            (1)  OL L 84, 2016 3 31, p. 1. Į EEE susitarimą įtraukta 2020 m. gruodžio 11 d. EEE jungtinio komiteto sprendimu Nr. 179/2020.
         
            (2)  OL L 174, 2020 6 3, p. 67. Į EEE susitarimą įtraukta 2021 m. vasario 5 d. EEE jungtinio komiteto sprendimu Nr. 3/2021.
         
            (3)  OL L 174, 2020 6 3, p. 211. Į EEE susitarimą įtraukta 2021 m. vasario 5 d. EEE jungtinio komiteto sprendimu Nr. 4/2021.
         
            (4)  EEE susitarimo I priedo I skyriaus 4.1 dalies 1 punkte anksčiau nurodytas teisės aktas – 1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977), iš dalies pakeista ir suderinta su EEE susitarimu to susitarimo I priede nurodytomis konkrečiomis ir sektorinėmis adaptacijomis.
         
            (5)  EEE susitarimo I priedo I skyriaus 4.1 dalies 2 punkte anksčiau nurodytas teisės aktas – 1991 m. sausio 28 d. Tarybos direktyva 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (OL L 46, 1991 2 19, p. 19), iš dalies pakeista ir suderinta su EEE susitarimu to susitarimo I priede nurodytomis konkrečiomis ir sektorinėmis adaptacijomis.
         
            (6)  EEE susitarimo I priedo I skyriaus 3.1 dalies 8a punkte ir 8.1 dalies 4a punkte anksčiau nurodytas teisės aktas – 2006 m. spalio 24 d. Tarybos direktyva 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams (OL L 328, 2006 11 24, p. 14), ir dėl tam tikrų vandens gyvūnų ligų prevencijos ir kontrolės, iš dalies pakeista ir suderinta su EEE susitarimu to susitarimo I priede nurodytomis sektorinėmis adaptacijomis.
         
            (7)  EEE susitarimo I priedo I skyriaus 4.1 dalies 4a punkte anksčiau nurodytas teisės aktas – 2009 m. lapkričio 30 d. Tarybos direktyva 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (OL L 343, 2009 12 22, p. 74), iš dalies pakeista ir suderinta su EEE susitarimu to susitarimo I priede nurodytomis konkrečiomis ir sektorinėmis adaptacijomis.
         
            (8)  EEE susitarimo I priedo I skyriaus 3.1 dalies 2 punkte nurodytas teisės aktas – 1990 m. birželio 26 d. Tarybos direktyva 90/423/EEB, iš dalies keičianti Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių (OL L 224, 1990 8 18, p. 13), suderinta su EEE susitarimu to susitarimo I priede nurodytomis sektorinėmis adaptacijomis.
         
            (9)  EEE susitarimo I priedo I skyriaus 3.1 dalies 5a punkte anksčiau nurodytas teisės aktas – 2005 m. gruodžio 20 d. Tarybos direktyva 2005/94/EB dėl Bendrijos paukščių gripo kontrolės priemonių ir panaikinanti Direktyvą 92/40/EEB (OL L 10, 2006 1 14 p. 16), iš dalies pakeista ir suderinta su EEE susitarimu to susitarimo I priede nurodytomis sektorinėmis adaptacijomis.
         
            (10)  Konkrečiau, Direktyvos 90/423/EEB 5 straipsnio 4 dalis, Direktyvos 2005/94/EB 62 straipsnio 4 dalis ir Direktyvos 2006/88/EB 47 straipsnio 4 dalis.
      
      
         
            PRIEDAS
            Norvegijos ir Islandijos arba jų zonų ar laikymo vietų neužkrėstos teritorijos statusai ir neskiepijimo statusai ir likvidavimo programos, patvirtinti pagal Reglamentą (ES) 2016/429 ir Deleguotąjį reglamentą (ES) 2020/689
            Norvegijoje:
            
                        Liga neužkrėstos teritorijos arba neskiepijimo statusas
                     
                     
                        Teritorija: visa teritorija arba zona
                     
                     
                        Teisinis pagrindas
                     
                     
                        ELPA priežiūros institucijos ankstesnio arba naujo sprendimo Nr.
                     
                  
                        
                           Brucella abortus, B. melitensis ir B. suis infekcija galvijų populiacijose
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies a punkto i papunktis
                     
                     
                        2007 m. vasario 19 d. Sprendimas Nr. 28/07/COL (ankstesnis sprendimas panaikintas)
                     
                  
                        
                           Brucella melitensis infekcija avių ir ožkų populiacijose
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies a punkto ii papunktis
                     
                     
                        2021 m. balandžio 13 d. Sprendimas Nr. 029/21/COL (ankstesnis sprendimas panaikintas)
                     
                  
                        
                           Mycobacterium tuberculosis komplekso (M. bovis, M. caprae ir M. tuberculosis) (MTB komplekso) infekcija
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies b punktas
                     
                     
                        2007 m. vasario 19 d. Sprendimas Nr. 28/07/COL
                        (ankstesnis sprendimas panaikintas)
                     
                  
                        Enzootinė galvijų leukozė (EGL)
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies c punktas
                     
                     
                        2007 m. vasario 19 d. Sprendimas Nr. 28/07/COL
                        (ankstesnis sprendimas panaikintas)
                     
                  
                        Infekcinis galvijų rinotracheitas (IGR) ir (arba) infekcinis pustulinis vulvovaginitas (IPV)
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies d punktas
                     
                     
                        2010 m. balandžio 21 d. Sprendimas Nr. 159/10/COL (ankstesnis sprendimas panaikintas)
                     
                  
                        Aujeskio ligos viruso (ALV) infekcija
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies e punktas
                     
                     
                        2010 m. balandžio 21 d. Sprendimas Nr. 160/10/COL (ankstesnis sprendimas panaikintas)
                     
                  
                        Niukaslo ligos viruso infekcija, neskiepijant gyvūnų
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies g punktas
                     
                     
                        1996 m. gruodžio 4 d. Sprendimas Nr. 221/96/COL (ankstesnis sprendimas panaikintas)
                     
                  
                        
                           Marteilia refringens infekcija
                     
                     
                        Zona: visa Norvegijos pakrantė, išskyrus pietų Norvegijos Hordalando fiulkės Biomlu savivaldybėje esantį izoliuotą plotą, konkrečiai aprašytą Norvegijos potvarkio dėl izoliuoto ploto Hordalando fiulkės Biomlu savivaldybėje įrengimo, siekiant kovoti su Marteilia refringens sukelta moliuskų liga (FOR-2017-09-08-1377), 2 punkte
                     
                     
                        Deleguotojo reglamento (ES) 2020/689 84 straipsnio 1 dalies l punktas
                     
                     
                        2018 m. vasario 9 d. Sprendimas Nr. 18/18/COL (ankstesnis sprendimas panaikintas)
                     
                  
                        
                           Bonamia ostreae infekcija
                     
                     
                        Zona: visa Norvegijos pakrantė, išskyrus pietų Norvegijos Rytų Agderio fiulkę
                     
                     
                        Deleguotojo reglamento (ES) 2020/689 84 straipsnio 1 dalies k punktas
                     
                     
                        2018 m. vasario 9 d. Sprendimas Nr. 18/18/COL (ankstesnis sprendimas panaikintas)
                     
                  
                        Infekcinė hematopoetinė nekrozė (IHN)
                     
                     
                        Visa teritorija, išskyrus Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną (zoną)
                     
                     
                        Deleguotojo reglamento (ES) 2020/689 84 straipsnio 1 dalies i punktas
                     
                     
                        2012 m. liepos 5 d. Sprendimas Nr. 264/12/COL (ankstesnis sprendimas panaikintas)
                     
                  
                        Virusinė hemoraginė septicemija (VHS)
                     
                     
                        Visa teritorija, išskyrus Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną (zoną)
                     
                     
                        Deleguotojo reglamento (ES) 2020/689 84 straipsnio 1 dalies h punktas
                     
                     
                        2012 m. liepos 5 d. Sprendimas Nr. 264/12/COL (ankstesnis sprendimas panaikintas)
                     
                  
               
            
                        Likvidavimo programa
                     
                     
                        Teritorija: visa teritorija, zona arba laikymo vieta
                     
                     
                        Teisinis pagrindas
                     
                     
                        ELPA priežiūros institucijos sprendimo Nr.
                     
                  
                        
                           Šiuo metu įrašų nėra
                        
                     
                     
                         
                     
                     
                         
                     
                     
                         
                     
                  Islandijoje:
            
                        Liga neužkrėstos teritorijos arba neskiepijimo statusas
                     
                     
                        Teritorija: visa teritorija arba zona
                     
                     
                        Teisinis pagrindas
                     
                     
                        ELPA priežiūros institucijos ankstesnio arba naujo sprendimo Nr.
                     
                  
                        Infekcinė hematopoetinė nekrozė (IHN)
                     
                     
                        Visa teritorija
                     
                     
                        Deleguotojo reglamento (ES) 2020/689 84 straipsnio 1 dalies i punktas
                     
                     
                        2004 m. rugsėjo 9 d. Sprendimas Nr. 227/04/COL ir 2016 m. vasario 9 d. Sprendimas Nr. 36/16/COL (ankstesnis sprendimas panaikintas)
                     
                  
               
            
                        Likvidavimo programa
                     
                     
                        Teritorija: visa teritorija, zona arba laikymo vieta
                     
                     
                        Teisinis pagrindas
                     
                     
                        ELPA priežiūros institucijos sprendimo Nr.
                     
                  
                        
                           Šiuo metu įrašų nėra